stanford-oval/wikipedia huggingface dataset:
קוגר טאון
עלילה

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 24 | 24 | 23 בספטמבר 2009 | 19 במאי 2010 |
| 2 | 22 | 22 | 22 בספטמבר 2010 | 25 במאי 2011 |
| 3 | 15 | 15 | 14 בפברואר 2012 | 29 במאי 2012 |
| 4 | 15 | 15 | 8 בינואר 2013 | 9 באפריל 2013 |
| 5 | 13 | 13 | 7 בינואר 2014 | 1 באפריל 2014 |
| 6 | 13 | 13 | 6 בינואר 2015 | 31 במרץ 2015 |
עלילה > עונה 1

חמישה חודשים לאחר סיום נישואיה ג'ולס מנסה לחזור לצאת עם גברים. לורי שעובדת עם ג'ולס מנסה להכיר לה את עולם הרווקות וג'ולס מתחילה לצאת עם בחור בשם ג'וש (ניק זאנו). ג'ולס מתיידדת עם השכן שלה, גרייסון, שהוא בעליו של הבר המקומי. טראוויס מנסה למצוא מכנה משותף עם אביו. לאחר שג'וש אומר לג'ולס שהוא מתאהב בה היא אומרת לו שהיא לא מוכנה לקשר רציני ונפרדת ממנו. גרייסון ובובי מתחברים. ג'ולס מחליטה להתמקד בעבודתה במכירת דירות ומראה דירה לאדם עשיר בשם ג'ף (סקוט פולי) שמתחיל לחזר אחריה. השניים מתחילים לצאת אך נפרדים לאחר זמן קצר. לורי מתחילה לצאת עם בחור עשיר בשם סמית'. טראוויס מתחיל לצאת עם בחורה בשם קיילי. אנדי קונה אופנוע בניגוד לדעתה של אלי. גרייסון מתחיל לצאת עם שרה. ג'ולס משפצת את ביתה. טראוויס מתקבל לשתי מכללות ומתלבט אם לבחור בזו שרחוקה או בזו שקרובה לביתו. לורי מתאהבת בסמית'. טראוויס מסיים את לימודיו בתיכון ונפרד מקיילי. בסוף העונה ג'ולס וגרייסון מתחילים לצאת ומתקשים לספר על כך לבובי.
עלילה > עונה 2

החבורה ממציאה משחק על שמות של סרטים והמנצח צריך לשתות יין. בובי מתקשה לקבל את הידיעה שג'ולס וגרייסון יוצאים. טראוויס אמור להתחיל את לימודיו האקדמאיים וג'ולס מתקשה להשלים עם כך שבנה מתבגר ומתרחק ממנה. טראוויס מנסה למצוא את מקומו באוניברסיטה. גרייסון מספר לג'ולס ששכב עם לורי בעבר. לורי נפרדת מסמית' לאחר שהיא מגלה שהוא לא אוהב אותה. אביה של ג'ולס (קן ג'נקינס) מגיע לעיר וג'ולס מציגה לו את גרייסון. טראוויס מכיר לחבורה את חברתו החדשה, קירסטין. בובי מקנא כאשר טראוויס מתייעץ עם גרייסון לגבי נשים ולא פונה אליו. אנדי ולורי חושפים בפני החבורה את המשחק החדש שהמציאו שנקרא "פחית מטבע" (Penny Can). טראוויס שבור לב לאחר פרידתו מקריסטין וג'ולס ובובי מעודדים אותו. החבורה מתמכרת למשחק החדש של אנדי ולורי. טראוויס פורש מהלימודים וג'ולס מציבה לו שתי אפשרויות: לחזור ללמוד או לעבור מהבית שלה. גרייסון רוצה ילדים וג'ולס מתנגדת. בסוף העונה החבורה נוסעת להחזיר את טראוויס שנסע להוואי. טום הופך לחלק מהחבורה.
עלילה > עונה 3

העונה נפתחת כאשר גרייסון מציע לג'ולס להינשא לו. היא מסכימה ומבקשת מלורי ואלי להיות השושבינות שלה. בובי מתאהב במורתו לצילום של טראוויס (שרה צ'וק). לורי מפתחת מערכת יחסים וירטואלית עם חייל אמריקאי דרך הטוויטר. גרייסון מגלה שיש לו ילדה ממערכת יחסים קודמת עם הולי. גרייסון עוזר ללורי עם עסק העוגות שלה שנוחל הצלחה מיידית. ג'ולס מתקשה לקבל את חזרתה של הולי לחייו של גרייסון. טראוויס מעודד את לורי לאחר שנפרדה מהחבר החייל שלה. בובי מתמודד לראשות הערי כדי לשנות את החוק ולאפשר לג'ולס וגרייסון להתחתן על החוף. טראוויס מתקשה לכתוב את נאומו לחתונה. ג'ולס וגרייסון חווים חששות לחזור על טעויות מקשרים קודמים בקשר הזה וגרייסון מציע לג'ולס לברוח ולהתחתן במחוז נאפה. בסוף העונה כל החבורה טסה לנאפה לחתונה וטראוויס נאלץ להתמודד עם רגשותיו כלפי לורי כאשר החבר שלה מופיע לחתונה. ג'ולס מבטלת את החתונה כי בתו של גרייסון לא יכלה להגיע. לבסוף השניים מתחתנים על החוף בפלורידה.
עלילה > עונה 4

העונה נפתחת שבוע לאחר החתונה. בובי מייעץ לטראוויס על החיים ביום הולדתו ה-21. בובי מתחיל למכור המבוגרים מהמשאית החדשה שקנה. ג'ולס מפסיקה לעבוד בתחום הנדל"ן. גרייסון מציע את ביתו למכירה. וויד מפתיע את לורי כאשר הוא חוזר מוקדם מאפגניסטן. לורי ווייד עוברים לגור יחד אך טראוויס לא מקבל את החדשות בצורה טובה. טראוויס מנסה ללמוד איך להתחיל עם בנות. ווייד נפרד מלורי בטענה שיש לה יותר מדי רגשות כלפי טראוויס. לורי לא יודעת מה לעושת עם רגשותיה כלפי טראוויס. אנדי מגלה שהתמנה לראש העיר. בובי מנסה לשנות את מזלו על ידי שינוי שמה של הסירה שלו. לורי וטראוויס יוצאים לדייט הראשון שלהם. בסוף העונה אביה של ג'ולס מגיע להתאכסן אצלה בגלל בעיות בריאותיות וכאשר החבורה מגלה שהמצב רציני הם לוקחים אותו לערב הוליווד כדי לפגוש את השחקנית האהובה עליו, טיפי הדרן.
עלילה > עונה 5

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עלילה > עונה 6

זוהי עונתה האחרונה של הסדרה.
הדמויות > ראשיות

ג'ולס קוב (קורטני קוקס): גרושה טרייה בת 40 שרוצה לחיות מחדש את חיי הרווקות לאחר שגידלה בשנות העשרים שלה את טראוויס והייתה נשואה לבובי. בעונה השלישית נישאה לגרייסון. אביה עובר לגור איתה. בפרק האחרון של הסדרה יש לה יום הולדת.
אלי טורס (כריסטה מילר): השכנה של ג'ולס וחברתה הטובה ביותר. נשואה לאנדי ואמא לילד בן שנה בשם סטן. לא מחבבת את חברתה הצעירה יותר של ג'ולס, לורי.
לורי קלר (ביזי פיליפס): העובדת הצעירה והנלהבת של ג'ולס וגם חברתה הטובה. תמיד משכנעת את ג'ולס לבצע דברים נועזים ומלהיבים. לא מסתדרת עם אלי. נכנסת להיריון מטראוויס ובעונה השישית יולדת. היא וטראוויס בזוגיות וגרים יחד.
בובי קוב (בריאן ואן הולט): בעלה לשעבר של ג'ולס, מובטל שגר בסירה במגרש חנייה. אלוף בגולף וחברו הטוב של אנדי ולאחרונה מתחבר גם עם גרייסון. ממציא המשחק ״מטבע בפחית״, הופך להיות שחקן גולף מצליח ועוזב את חבריו.
טראוויס קוב (דן בראד): בנם בן ה-18 של ג'ולס ובובי שמנסה להתמודד עם הגחמות של הוריו. יוצא עם נערה בשם קיילי בעונה הראשונה, ולאחר מכן עם בחורה בשם קירסטן, אך מאוהב בלורי. נולד לו ילד מלורי. הוא ולורי בזוגיות וגרים יחד.
אנדי טורס (איאן גומז): בעלה של אלי, עושה כל מה שהיא אומרת לו. חברו הטוב של בובי. בחור קובני קירח. במהלך הסדרה ישנן רמיזות על איבר מינו הגדול. אביו של סטן.
גרייסון אליס (ג'וש הופקינס): שכן של ג'ולס שלאחרונה גם התגרש. מנהל בר ומסיים כל לילה עם צעירה אחרת. מתחיל לצאת עם ג'ולס בסוף העונה הראשונה ומתחתן איתה בסוף העונה השלישית.
הדמויות > משניות

בארב קומן (קרוליין הנסי): אישה מבוגרת שרודפת אחר גברים צעירים ועובדת בדומה לג'ולס בעסקי הנדל"ן.
טום (בוב קלנדנין): השכן של ג'ולס. הוא מאוהב בג'ולס ומנסה למשוך את תשומת לבה, ובין היתר להצטרף ל"חבורה" של ג'ולס.
צ'יק (קן ג'נקינס): אביה של ג'ולס.
סטן טורז בנם של אלי ואנדי.
הדמויות > שחקנים אורחים

בעונה השנייה מופיעה חברתה של קורטני קוקס לסדרה "חברים", ג'ניפר אניסטון שמגלמת בתפקיד אורח את הפסיכולוגית שלה. כמו כן הופיעו בתפקידי אורח קודי סימפסון, ליסה קודרו ומת'יו פרי מ"חברים" ובעלה, דייוויד ארקט.
הערות שוליים

↑  "ABC.com - Cougar Town - About the Show". 2011-02-03. אורכב מ-המקור ב-2011-02-25. נבדק ב-2011-02-03.{{cite web}}:  תחזוקה - ציטוט: postscript (link)
↑  Hibberd, James (2009-06-09). "ABC announces fall premiere dates". נבדק ב-2009-06-09.{{cite web}}:  תחזוקה - ציטוט: postscript (link)
↑  Abrams, Natalie (2009-10-08). "ABC Picks Up Cougar Town, Modern Family and The Middle". TVGuide.com. נבדק ב-9 באוקטובר 2009. {{cite news}}:  (עזרה)
↑  Itzkoff, Dave (2009-10-08). "ABC Orders Up Full Seasons of Three Comedies". The New York Times. נבדק ב-9 באוקטובר 2009. {{cite news}}:  (עזרה)
↑  Vernon, Cheril (2009-09-15). "Courtney Cox takes a break on Cougar Town set". New to TV. אורכב מ-המקור ב-2013-01-04. נבדק ב-4 באוקטובר 2009. {{cite web}}:  (עזרה)
↑  Bryant, Adam (2009-09-24). "Ratings: ABC's Comedy Numbers Are No Laughing Matter". TV Guide. נבדק ב-7 באוקטובר 2009. {{cite web}}:  (עזרה)
↑  "TV Ratings Wednesday: Modern Family Leads Night; Survivor, Criminal Minds Very Strong; Undercovers' Middling; ; 'The Whole Truth Bombs". Tvbythenumbers.com. 23 בספטמבר 2010. אורכב מ-המקור ב-2010-09-26. נבדק ב-23 בספטמבר 2010. {{cite web}}:  (עזרה)
הדרך לאבונלי

| --- | --- |

 מבוסס על:  מבוסס באופן רופף על עלילת רומנים מאת הסופרת הקנדית לוסי מוד מונטגומרי
 סוגה:  סדרת טלוויזיה לילדים
 יוצרים:  קווין סאליבן
 כותבים:  הת'ר קונקי
 פרסים:  פרס ג'מיני לשחקנית הטובה ביותר בסדרת דרמה, פרס ג'מיני לשחקנית הטובה ביותר בסדרת דרמה, פרס ג'מיני לשחקנית הטובה ביותר בסדרת דרמה, Primetime Emmy Award for Outstanding Costumes for a Series, פרס ג'מיני לשחקן הטוב ביותר בסדרת דרמה, פרס ג'מיני לשחקנית הטובה ביותר בסדרת דרמה, פרס אמי לשחקן הטוב ביותר בסדרת דרמה, פרס אמי לשחקנית האורחת הטובה ביותר בסדרת דרמה 
 ארץ מקור:  ארצות הברית, קנדה
 שפות:  אנגלית
 מספר עונות:  7
 מספר פרקים:  92
 הפקה
 אורך פרק:  60 דק'
 שידור
 רשת שידור:  CBC Television
 רשת שידור בישראל:  הערוץ הראשון
 תקופת שידור מקורית:  7 בינואר 1990 – 31 במרץ 1996
 קישורים חיצוניים
 אתר רשמי
 דף התוכנית ב-IMDb
 
הדרך לאבונלי (באנגלית: Road to Avonlea) היא סדרת טלוויזיה קנדית ששודרה במקור בערוץ CBC הקנדי מ-7 בינואר 1990 ל-31 במרץ 1996. הסדרה נוצרה על ידי קווין סאליבן והופקה על ידי חברת ההפקות Sullivan Films בשיתוף עם ערוץ CBC וערוץ דיסני.
עלילת הסדרה מתמקדת בהרפתקאותיה של שרה סטנלי, נערה צעירה שנשלחה לגור עם קרובי משפחתה במזרח קנדה במהלך תחילת המאה ה-20. הסדרה עובדה באופן רופף על עלילת רומנים מאת הסופרת הקנדית לוסי מוד מונטגומרי, כאשר רבים מהדמויות ופרקי הסדרה נוצרו בהשראת סיפוריה.
חלק מפרקי הסדרה היוו בסיס לספרים עצמאיים שנוצרו לאורך השנים על ידי מחברים שונים - בסביבות 30 כותרים כאלו יצאו לאור לאורך השנים.
בישראל הסדרה שודרה בערוץ הראשון בסוף שנות ה-90.
דמויות > משפחת קינג

שרה סטנלי (מגולמת על ידי שרה פולי) - נערה הרפתקנית בת 10 אשר באה ממשפחה אמידה ממונטריאול ונאלצת להסתגל לחיים פשוטים יותר בכפר אבונלי לאחר שאביה הסתבך מבחינה משפטית לאחר שהואשם במעילה. שרה עוברת לאבונלי לגור יחד עם אחיותיה של אמה המנוחה - הטי ואוליביה קינג. לאורך הסדרה היא מכירה חברים רבים והופכת לדמות מרכזית באבונלי.
הנרייטה "הטי" קינג (מגולמת על ידי ג'קי בורוז) - דודתה הבוגרת והקפדנית של שרה אשר משמשת כמטריארך של משפחת קינג. הטי אינה נשואה והיא גרה יחד עם אחותה הקטנה אוליביה. הטי, אשר עובדת כמורה בבית הספר המקומי, נוטה להיות קפדנית במיוחד ולהקפיד רבות על המשמעת.
אוליביה קינג (מגולמת על ידי מג רופמן) - האחות הצעירה ביותר במשפחת קינג. אישה חביבה ורגישה. לאורך הסדרה יש לה ההתמודדויות חברתיות לא פשוטות עם רבים מתושבי אבונלי.
אלק קינג (מגולם על ידי סדריק סמית') - דודה של שרה והאח של הטי, אוליביה, רוג'ר ורות (אמה של שרה). אלק גר יחד עם משפחתו בחווה סמוכה.
ג'נט קינג (מגולמת על ידי לאלי קאדהאו) - אשתו של אלק ואמם של פליסיטי, פליקס, ססילי ודניאל קינג.
פליסיטי קינג (מגולמת על ידי ג'מה זמפרוגנה) - הבת הבכורה של אלק וג'נט.
פליקס קינג (מגולם על ידי זאקרי בנט) - הבן השובב של אלק וג'נט.
ססילי קינג (מגולמת על ידי הארמוני קראמפ בעונות 1–5, ועל ידי מולי אטקינסון בעונות 6–7) - בתם הצעירה, השקטה והעדינה של אלק וג'נט. ססילי מתעניינת יותר בעבודות החווה מאשר אחיה.
דניאל קינג (הדמות מגולמת על ידי התאומים אלכס וריאן פלויד) - הילד הצעיר של אלק וג'נט אשר נולד בסוף העונה השנייה.
אנדרו קינג (ג'ואל בלייק) - הבן של רוג'ר קינג שנשלח לגור עם משפחתם של אלק וג'נט אשר סמוכה למבנה בו שרה גרה. בעונה השנייה של הסדרה אביו מגיע ולוקח את אנדרו בחזרה להליפקס.
דמויות > תושבי אבונלי

גאס פייק (מגולם על ידי מייקל מאהונן) - נווד צעיר ומלח הידוע בשימוש באנגלית של Maritimer . הוא ופליסיטי מפתחים רומן במהלך השנים.
ג'ספר דייל (מגולם על ידי ר.ה. תומסון) - ממציא וצלם שנוטה לגמגם אשר בהמשך הסדרה מתחתן עם אוליביה.
אלייזה וורד (מגולמת על ידי קיי טרמבליי) - דודתה האקסצנטרית והשתלטנית של ג'נט ואביגיל אשר מבקרת לעיתים קרובות בחוות קינג. בהמשך הסדרה היא עוברת לגור איתם.
רייצ'ל לינד (מגולם על ידי פטרישיה המילטון) - אישה חטטנית ודעתנית. רייצ'ל היא החברה הכי טובה של מרילה קאת'ברט.
מרילה קאת'ברט (מגולמת על ידי קולין דיוורסט) - חברה של רייצ'ל לינד אשר מעולם לא נישאה ואשר חיה יחד עם אחיה המנוח מת'יו במשך שנים רבות. בהמשך הסדרה היא מאמצת את התאומים היתומים של קרוב משפחתה - דייבי ודורה קית'. דייבי קית' (מגולם על ידי קייל לאבין) - קרוב משפחה יתום של מרילה אשר עובר לגור בגרין גייבלס יחד עם אחותו התאומה דורה. דייבי הוא אדם פרוע וסוער אשר נוטה להסתבך בצרות לעיתים קרובות.
דורה קית' (מגולמת על ידי אשלי מוסקרופט בעונות 2 ו-3, ועל ידי לינדזי מורל בעונות 4–7) - אחותו התאומה והחביבה של דייבי אשר עוברת איתו לגרין גייבלס לאחר מות אמם.
מוריאל סטייסי (מגולמת על ידי מרילין לייטסטון) - מורה בבית ספר. מוריאל היא יריבתה של הטי. בהמשך הסדרה היא נישאת לקלייב פטיבון.
קלייב פטיבון (מגולם על ידי דייוויד פוקס) - קולונל לשעבר בצבא. בהמשך הסדרה הוא מתחתן עם מוריאל סטייסי.
איזולדה "איזי" פטיבון (מגולמת על ידי הת'ר בראון) - בתו היחידה של קלייב. איזולדה היא טום בוי. הופכת לידידה של פליקס ובהמשך הופכת למושא אהבתו.
אלווירה לוסון (מגולמת על ידי אלווה מאי הובר) - אשתו של בעל המכולת אשר נוטה לרכל רבות.
קלרה פוטס (מגולמת על ידי מאיה ארדאל) - אישה שנוטה לרכל רבות ותושבים רבים באבונלי לא סובלים אותה. קלרה נשואה לברט פוטס ויש לה בת בשם סאלי.
ברט פוטס (מגולם על ידי רוג'ר דאן) - בעלה של קלרה ואביה של סאלי פוטס.
איואלי בוגל (מגולמת על ידי ברברה המילטון) - אישה שנוטה לרכל רבות אשר נוהגת לבלות זמן רב עם קלרה פוטס ורייצ'ל לינד.
סיימון טרמיין (מגולם על ידי איאן ד. קלארק) - שותפו העסקי של הטי והבעלים של מלון ווייט סאנדס. סיימון הוא בנו הבכור של הדוכס מאראנה.
ארצ'י גיליס (מגולם על ידי ג'ון פריזן) - הבעלים של המנסרה המקומית. ארצ'י הוא אדם יהיר אשר משמש כמאמן של קבוצת ההוקי אבונלי אוונג'רס.
המיקום של סט הצילומים

סט הצילומים של הסדרה הוקם באוקסברידג'(אנ') אשר באונטריו - העיר בה חיה הסופרת לוסי מוד מונטגומרי במשך עשור לאחר שעברה לשם מהאי הנסיך אדוארד.
מדיה ביתית

בשנת 2005 כל שבע העונות של הסדרה יצאו לשווקים במהדורת DVD. ב-2009 יצאה לשווקים גרסה מחודשת של הסדרה בפורמט מסך רחב.
יוסף רפאל בן נון

| --- | --- |

 לידה:  1821 ה'תקפ"א ירושלים
 פטירה:  1906 (בגיל 85 בערך) ה'תרס"ו יפו
 מדינה:  האימפריה העות'מאנית 
 מקום פעילות:  ירושלים ויפו
 תקופת הפעילות:  ?–1906 
 
הרב יוסף רפאל בן נון (ה'תקפ"א, 1821, ירושלים – כ"ב באדר ה'תרס"ו, 1906, יפו) היה מרבני ירושלים, ורבה של הקהילה הספרדית ביפו בשלהי המאה ה-19 ובתחילת המאה ה-20.
קורות חיים

נולד בירושלים בשנת ה'תקפ"א (1821) לרבי יעקב וללאה. בצעירותו למד בישיבות הספרדיות בירושלים, ובסיום לימודיו הוסמך לרבנות ונשא את שרה פרסייאדו.
בשלהי המאה ה-19 ותחילת המאה ה-20 שימש כרבה של העדה הספרדית ביפו, ופעל לגיבושה.
נודע בעמדתו התקיפה בסכסוך שפרץ סביב מגרש מונטיפיורי, שהוקדש לעדה המערבית ביפו, ושהביא להתערבותם של העסקנים נסים בכר, חיים אמזלג ויוסף נייגו. במסגרת הסכסוך, חתם בשנת ה'תרנ"ה על פסק דין בנושא.
מאמריו התורניים פורסמו בכתב העת המאסף.
חיבורו התורני הגדול, המכונה "יאיר מבין", עוסק בכללים והגדות בש"ס ובפוסקים. בשל מצבו הכלכלי, שלא איפשר לו להוציא לאור את הספר, פרנסי יפו ייסדו ועדה להדפסתו, בהם אהרון שלוש, נסים קורקידי, יוסף בן שמחון ועוד, שהחלו בהוצאתו בשלבים בחוברות. חלק גדול מהחיבור עודנו בכתב יד בלבד. בשער החוברת תואר החיבור כך:
”יאיר מבין, כולל כללים בתורת חז"ל, ונושאי כליהם, ראשונים ואחרונים. מאת הרב המאור הגדול, לממשלת תורת הקודש ויראת ה' היא אוצרו, מוהר"ר יוסף בן נון, השוכן כבוד בעיה"ק יפו ת"ו.”.
בתשרי ה'תרס"ה שהה בג'רבה.
הלך לעולמו ביפו בכ"ב באדר ה'תרס"ו (1906).
משפחתו

בניו: יעקב וחיים. בתו זינבול נישאה לאברהם מויאל.
הערות שוליים

↑  נפטרה ביפו בי"ג באלול ה'תרנ"ג
↑  כגון המאסף שנה ב' סימן א', כ"ב, ל"ו, ועוד.
↑  נרכש על ידי האספן הרב יצחק ניסים רחמים.
↑  ראו: שו"ת ברית כהונה, מהד' ג'רבא ה'תשכ"ז, דף קסה א.
| --- | --- |
בקרת זהויות :  NLI: 987007313148105171  ISNI: 0000 0000 7151 0033  LCCN: n87887755  VIAF: 60610875   WorldCat (עם VIAF): 60610875 
ערך זה הוא קצרמרבנושא אישים. אתם מוזמנים לתרום לוויקיפדיה ו.
גביע דייוויס 1989

| --- | --- |

 ענף:  טניס 
 תקופת התחרות:  3 בפברואר 1989 – 17 בדצמבר 1989 (318 ימים)
 מספר תחרות:  78 
 מספר מתמודדים:  79
 מדינה מארחת:  שטוטגרט, גרמניה המערבית (משחק הגמר)
 אצטדיון:  Hanns-Martin-Schleyer-Halle
 זוכה:   גרמניה המערבית (2)
 
 → 1988 1990 ← 
 
גביע דייוויס 1989 הייתה התחרות ה-78 במניין מאז ייסוד התחרות.
לתחרות נרשמו 79 נבחרות. התחרות נערכה בחסות חברת אלקטרוניקה יפנית NEC.
מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ותת-הבית התחתון תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.
המשחק על התואר התקיים בין נבחרת שוודיה לבין נבחרת גרמניה המערבית בשטוטגרט. הוא הסתיים עם התוצאה 2:3 לטובת גרמניה המערבית שניצחה בתחרות בפעם השנייה ברציפות.
משחקי הבית העליון > משחק הגמר

| גרמניה המערבית   גרמניה המערבית   3 | גרמניה המערבית   גרמניה המערבית   3 | שטוטגרט, גרמניה המערבית   15–17 בדצמבר 1989  שטיח באולם | שטוטגרט, גרמניה המערבית   15–17 בדצמבר 1989  שטיח באולם | שוודיה   שוודיה   2 | שוודיה   שוודיה   2 | שוודיה   שוודיה   2 | שוודיה   שוודיה   2 | שוודיה   שוודיה   2 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 | 4 | 5 |
| 1 | גרמניה המערבית | קארל-אובה סטב |  | 7 | 6 | 77 | 2 | 3 |
| 1 | שוודיה | מאטס וילנדר |  | 5 | 7 | 64 | 6 | 6 |
| 2 | גרמניה המערבית | בוריס בקר |  | 6 | 6 | 6 |  |  |
| 2 | שוודיה | סטפן אדברג |  | 2 | 0 | 2 |  |  |
| 3 | גרמניה המערבית | בוריס בקר/אריק ילן |  | 78 | 6 | 3 | 64 | 6 |
| 3 | שוודיה | יאן גונרסון/אנדרס יאריד |  | 66 | 4 | 6 | 77 | 4 |
| 4 | גרמניה המערבית | בוריס בקר |  | 6 | 6 | 6 |  |  |
| 4 | שוודיה | מאטס וילנדר |  | 2 | 0 | 2 |  |  |
| 5 | גרמניה המערבית | קארל-אובה סטב |  | 2 | 4 |  |  |  |
| 5 | שוודיה | סטפן אדברג |  | 6 | 6 |  |  |  |
משחקי הבית העליון > העברות לקראת שנת 1990

בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:
אוסטרליה, ישראל, מקסיקו ואיטליה נותרו בבית העליון
ארגנטינה, הולנד ניו זילנד ושווייץ עלו לבית העליון
דנמרק, אינדונזיה, פרגוואי וברית המועצות ירדו לבתים האזוריים
ישראל בגביע דייוויס

בשנת 1989 נבחרת ישראל המשיכה בהופעותיה בבית העליון ונפגשה עם נבחרת צרפת.
| ישראל   ישראל   1 | ישראל   ישראל   1 | תל אביב, ישראל   3–5 בפברואר 1989  שטיח באולם | תל אביב, ישראל   3–5 בפברואר 1989  שטיח באולם | צרפת   צרפת   4 | צרפת   צרפת   4 | צרפת   צרפת   4 | צרפת   צרפת   4 | צרפת   צרפת   4 |  |
| --- | --- | --- | --- | --- | --- | --- | --- | --- | --- |
| . | . | . | . | 1 | 2 | 3 | 4 | 5 |  |
| 1 | ישראל | גלעד בלום |  | 6 | 6 | 6 | 3 | 3 |  |
| 1 | צרפת | יאניק נואה |  | 7 | 4 | 1 | 6 | 6 |  |
| 2 | ישראל | עמוס מנסדורף |  | 6 | 6 | 2 | 4 | 4 |  |
| 2 | צרפת | אנרי לקונט |  | 3 | 4 | 6 | 6 | 6 |  |
| 3 | ישראל | עמוס מנסדורף/שחר פרקיס |  | 3 | 7 | 6 | 3 | 11 |  |
| 3 | צרפת | גי פורז'/יאניק נואה |  | 6 | 6 | 3 | 6 | 13 |  |
| 4 | ישראל | עמוס מנסדורף |  | 7 | 3 | 6 |  |  |  |
| 4 | צרפת | יאניק נואה |  | 6 | 6 | 3 |  |  |  |
| 5 | ישראל | גלעד בלום |  | 3 | 6 | 2 |  |  |  |
| 5 | צרפת | אנרי לקונט |  | 6 | 2 | 6 |  |  |  |
לאחר הפסד לצרפת הנבחרת נפגשה עם קוריאה הדרומית. מנצח המשחק היה ממשיך להשתתף במשחקי הבית העליון בשנת 1990. המשחק בהסתיים בניצחון של ישראל.
| קוריאה הדרומית   קוריאה הדרומית   1 | קוריאה הדרומית   קוריאה הדרומית   1 | סיאול, קוריאה הדרומית   21–23 ביולי 1989  משטח קשה | סיאול, קוריאה הדרומית   21–23 ביולי 1989  משטח קשה | ישראל   ישראל   4 | ישראל   ישראל   4 | ישראל   ישראל   4 | ישראל   ישראל   4 | ישראל   ישראל   4 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 | 4 | 5 |
| 1 | קוריאה הדרומית | דונג-ווק סונג |  | 4 | 2 | 4 |  |  |
| 1 | ישראל | גלעד בלום |  | 6 | 6 | 6 |  |  |
| 2 | קוריאה הדרומית | בונג-סו קים |  | 6 | 3 | 0 |  |  |
| 2 | ישראל | עמוס מנסדורף |  | 7 | 6 | 6 |  |  |
| 3 | קוריאה הדרומית | ג'ה-שיק קים/ג'ין-סאן יו |  | 6 | 6 | 3 | 4 | 4 |
| 3 | ישראל | שחר פרקיס/עמוס מנסדורף |  | 4 | 1 | 6 | 6 | 6 |
| 4 | קוריאה הדרומית | דונג-ווק סונג |  | 5 | 3 |  |  |  |
| 4 | ישראל | עמוס מנסדורף |  | 6 | 6 |  |  |  |
| 5 | קוריאה הדרומית | בונג-סו קים |  | 7 | 6 |  |  |  |
| 5 | ישראל | גלעד בלום |  | 6 | 4 |  |  |  |
הפלא שבחיות הפרא

| --- | --- |
 סוגה:  טבע
 מנחים:  דאדלי מור (ארצות הברית)  אברי גלעד (ישראל, קלטות וידאו והטלוויזיה החינוכית)   שמחה ברבירו (ישראל, ערוץ לוגי)
 שחקנים:  דאדלי מור 
 ארץ מקור:  ארצות הברית ארצות הברית
 מספר עונות:  1 
 מספר פרקים:  26
 הפקה
 מפיק:  אנדרו קארל ווילק
 חברת הפקה:  נשיונל ג'יאוגרפיק
 אורך פרק:  45 דקות (בקלטות ו-DVD)  30 דקות (שידור)
 שידור
 רשת שידור:  סי.בי.אס (1993–1995), ערוץ דיסני (1996–1998), סינדיקציה (ארצות הברית)  החינוכית (ישראל)
 תקופת שידור מקורית:  24 באוקטובר 1993 – 2 במרץ 1998
 קישורים חיצוניים
 דף התוכנית ב-IMDb
 
הפלא שבחיות הפרא (באנגלית: Really Wild Animals) הייתה סדרת טבע אמריקאית לילדים מבית הנשיונל ג'יאוגרפיק ששודרה בשנים 1993-1998 בערוצים סי.בי.אס עד שנת 1995, וערוץ דיסני עד ל-1998 ולאחר מכן עברה סינדיקציה, בדיבובו של דאדלי מור. לאחר שידורה הסדרה הופצה לקלטות וידאו ולאחר מכן ל-DVD בתוך 3 סטי תקליטורים ובהם 26 פרקים, חלקם מחוברים.
את הסדרה מראה כוכב ארץ מואנש מרחף המציג את חיות הבר על המסך במגוון יבשות ובתי גידול או צורות חיים כשכל תוכנית עוסקת בנושא אחר. הסדרה מלווה בשירי קצרים הקשורים לפרק. שירים אלה נכתבו ובוצעו בידי המוזיקאי אלן אודיי. בכמה מהפרקים הכדור נראה כחול יותר ובאחרים הוא נראה בתכלת.
הסדרה שודרה גם בישראל בחינוכית בדיבובו של אברי גלעד בשנים 1995 עד 1997 ובשירתם של זמרים ובהם מומי לוי, סער בדישי, גני תמיר וגיורא קנת. כמו כן היא הופצה לקלטות וידאו ול-DVD. בערוץ לוגי הסדרה דובבה מחדש על ידי שמחה ברבירו.
הסדרה הייתה מועמדת ל-5 פרסי אמי וזכתה באחד מהם.
הערות שוליים

↑  7 פרקים מהעונה הראשונה אוחדו לפרקים גדולים יותר
סוס טרויאני

ערך זה עוסק בסוס עץ מהמיתולוגיה היוונית. אם התכוונתם לתוכנה, ראו .
הסוס הטרויאני, וחיילים חבויים בתוכו; תבליט על כד, מיקונוס, 670 לפנה"ס.
הסוס הטרויאני (מיוונית עתיקה: δουράτεος ἵππος, "סוס העץ") הוא דגם סוס גדול, עשוי עץ, המופיע בספרות היוונית והרומית העתיקה ככלי שבעזרתו ניצחו היוונים במלחמת טרויה. הסוס מוזכר בקצרה עוד באודיסאה, והגרסה הקאנונית של קורותיו מובאת באינאיס. לפי המסופר, סוס העץ הושאר מחוץ לטרויה בעת שהצבא היווני נסוג לכאורה, וכשהוכנס לבין החומות יצאו מתוכו לוחמים שפתחו את שערי העיר בחשכת ליל. הביטוי "סוס טרויאני" הפך למטבע לשון, שמשמעו דבר-מה זדוני והרסני המוסווה תחת חזות חיצונית שאיננה מעלה חשד, ומשמש במגוון רחב של הקשרים.
הסיפור המיתולוגי

בסיפור המיתולוגי, המופיע באודיסאה להומרוס ובאינאיס לורגיליוס, הסוס הטרויאני היה תכסיסו של אודיסאוס שבו השתמשו היוונים כדי לכבוש את העיר טרויה, לאחר שלא יכלו לחדור לחומותיה במשך עשר שנים. האכאים (היוונים) בנו סוס עץ חלול ענק והשאירו אותו ליד חומות העיר טרויה כשהם מעמידים פנים כנסוגים. הטרויאנים, שפותו לחשוב כי היוונים נסוגו והסוס הוא מתנת האלים, הכניסו אותו בשערי העיר, למרות חשדנותם של זקני טרויה. בתוך הסוס הוחבאו אודיסאוס ומספר לוחמים. עם רדת הליל, יצאו הלוחמים ופתחו את שערי העיר לצבאות אגממנון, והביאו לתבוסת טרויה.
לא כל אנשי טרויה התרשמו מהתחבולה. בפואמה של ורגיליוס, לאוקואון חושד בתרמית ומזהיר את הטרויאנים, אולם פוסידון, בגלל סכסוך אישי, שולח שני נחשי ים לחנוק אותו ואת בניו אנטיפנטס ותימבראוס לפני שאנשי טרויה ישימו לב לאזהרתו.
באודיסאה, הומרוס מספר שגם הלנה מטרויה חושדת בסוס וגם בתו של המלך פריאם קסנדרה, מגדת העתידות של טרויה, מתעקשת שהסוס יביא למפלתה של העיר ומשפחת המלוכה שלה. אך גם אזהרותיה נופלות על אזניים ערלות. אנשי טרויה, המותשים מהמלחמה, מאבדים את חוש הזהירות וממהרים לחגוג את ניצחונם על ידי הכנסת הסוס לעיר.
שימוש בשם > תחבולות

הביטוי מקבל משמעות של - "דבר הנראה תמים אך למעשה חודר, מסב נזק, ומתגלה מאוחר מדי לאחר שהנזק נגרם", בדומה לתכסיס היווני כנגד הטרויאנים. בתביעת לשון הרע של אדם שתואר בעיתון כסוס טרויאני קבע השופט כי "הקבלת התובע 'לסוס טרויאני' משמעו הקבלתו לאדם המגיע לעזור ולסייע כמתת אל ולבסוף מתגלה במצג שווא שקרני ובוגד המסייע לצד שכנגד".
שימוש בשם > מחשבים

שימוש נוסף בביטוי הזה הוא כינוי לתוכנה מסוג סוס טרויאני, לציון העובדה שתוכנה מסוג זה מתחזה למועילה, ולמעשה מזיקה למשתמש בה. ברוב המקרים הנזק מתבטא בעיקר בגנבת מידע ולא בנזק ממשי למחשב או לתוכנות אחרות שבו.
ראו גם

כיבוש יפו על ידי צחותי
Timeo Danaos et dona ferentes
לקריאה נוספת

Hansen, William. "Golden Ram — Trojan Horse". Pages 169–176 in Ariadne's Thread: A Guide to International Tales Found in Classical Literature. Myth and Poetics. Cornell University Press, 2002.
הערות שוליים

↑  אינאיס, ספר שני, שורות 31-39
↑  Francesc J. Cuartero, 10. The Bibliotheca of Pseudo‐Apollodorus, Textus Unicus, De Gruyter, 2017-09-25, עמ' 146–157
↑  אורן פרסיקו, מה זה סוס טרויאני, באתר העין השביעית, 6 בינואר 2019
| --- | --- |
בקרת זהויות :  GND: 7600428-4  MusicBrainz work: e75c612f-dac0-47ad-8a73-7f2c6a67a06a